গোপালগঞ্জ : মুকসুদপুরে মাইক্রোবাসের চাপায় কিঞ্জর রায় (১২) নামে এক শিশু শিক্ষার্থী নিহত হয়েছে। গতকাল সকালে ঢাকা-খুলনা মহাসড়কের মুকসুদপুরের দাসেরহাট নামক স্থানে এ ঘটনা ঘটে। কিঞ্জর রায় একই এলাকার পিযুষ রায়ের ছেলে ও মুকসুদপুরের ১৭৭ নম্বর বিকে সরকারি প্রাথমিক বিদ্যালয়ের তৃতীয় শ্রেণির ছাত্র। জানা যায়, সকালে কিঞ্জর রায় বাড়ির পাশের দোকানে কেনাকাটার জন্য রাস্তা পার হচ্ছিল। এ সময় ঢাকাগামী একটি মাইক্রোবাস শিশুটিকে চাপা দিলে ঘটনাস্থলেই সে মারা যায়।